3. ลักษณะการประกอบธุรกิจ

3.1 ประวัติและการเปลี่ยนแปลง

บริษัท เริ่มประกอบธุรกิจด้านรับประกันภัยทุกประเภท คือ อัคคีภัย ภัยทางทะเลและขนส่ง รถยนต์
และเบ็ดเตล็ด

ตั้งแต่ปี 2492 โดยใช้ชื่อว่า “ บริษัท ประกันนิรภัย จำกัด”

ปี 2522 ได้เปลี่ยนชื่อเป็น “บริษัท อินเตอร์ไลฟ์ประกันภัย จำกัด” ในปี 2531
มีการเปลี่ยนแปลงโครงสร้าง
ผู้ถือหุ้นใหม่ประกอบด้วย ธนาคารมหานคร จำกัด (มหาชน) บริษัท ทีซีซี ธุรกิจ จำกัด
ธนาคารกรุงเทพฯพาณิชย์การ จำกัด กลุ่มห้างสรรพสินค้าเซ็นทรัล จำกัด
และบริษัทเงินทุนหลักทรัพย์อีกหลายบริษัท ในปี 2533 เพิ่มทุนจดทะเบียนและชำระแล้วจาก 50
ล้านบาทเป็น 75 ล้านบาท

ปี 2534 บริษัท ได้เข้าจดทะเบียนในตลาดหลักทรัพย์แห่งประเทศไทย ในปี 2535
บริษัทได้มีการเพิ่มทุนอีกครั้งหนึ่งจาก 75 ล้านบาท เป็น 100 ล้านบาท
บริษัทได้ดำเนินการแปรสภาพจากบริษัทจำกัด เป็น บริษัทมหาชนจำกัด เพื่อให้เป็นไปตาม พ.ร.บ.
หลักทรัพย์และตลาดหลักทรัพย์ พ.ศ. 2535 และได้เปลี่ยนชื่อจาก “อินเตอร์ไลฟ์ประกันภัย” เป็น
“อินทรประกันภัย” ในวันที่ 2 กุมภาพันธ์ 2537 ตามทะเบียนเลขที่ บมจ.286 (ทะเบียนเลขที่ใหม่
0107537000394) และมีผลสมบูรณ์ตามพระราชบัญญัติประกันวินาศภัย พ.ศ. 2535 ตั้งแต่วันที่ 24
มีนาคม 2537

ในปี 2543 มีการเปลี่ยนแปลงโครงสร้างผู้ถือหุ้น ทำให้ผู้ถือหุ้นรายใหญ่ที่สุดของบริษัทคือ บริษัท 28
คอมเมอร์เชียล จำกัด โดยถือหุ้นร้อยละ 51.79 ของทุนจดทะเบียนของบริษัท

ปี 2546 บริษัท ทีซีซี โฮลดิ้ง จำกัด ได้ซื้อหุ้นจำนวน 5,179,429 หุ้น ที่บริษัท 28 คอมเมอร์เชียล
จำกัด ซึ่งเป็น
นิติบุคคลในกลุ่มเดียวกันถืออยู่ทั้งหมด จึงทำให้บริษัท ทีซีซี โฮลดิ้ง จำกัด
เป็นผู้ถือหุ้นรายใหญ่ที่สุดของบริษัท
โดย ณ สิ้นปี 2549 ถือหุ้นรวม 6,627,595 หุ้น คิดเป็นร้อยละ 66.28
ของทุนจดทะเบียนของบริษัท

ปี 2550 เนื่องจากบริษัท ทีซีซี โฮลดิ้ง จำกัด ได้โอนหุ้นที่ถืออยู่ทั้งหมดให้แก่บริษัท 28
คอมเมอร์เชียล จำกัด กลับมาเป็นผู้ถือหุ้นใหญ่แทน โดยถือหุ้นรวม 6,627,595 หุ้น คิดเป็นร้อยละ
66.28 ของทุนจดทะเบียนของบริษัทจนถึงขณะนี้

3.2 พัฒนาการที่สำคัญ

เพื่อพัฒนาการปฏิบัติงานให้มีประสิทธิภาพยิ่งขึ้น รองรับปริมาณงานที่เพิ่มมากขึ้น
และความรวดเร็วในการบริการแก่ตัวแทน / นายหน้า
เพราะแต่ละสายงานมีอำนาจในการดำเนินงานอย่างครอบคลุมมากขึ้นแล้ว
ยังช่วยให้ฝ่ายจัดการสามารถประเมินผลงานได้ชัดเจนยิ่งขึ้น ในปี 2552
บริษัทมีการปรับผังองค์กรใหม่ จากที่มีผู้ช่วยกรรมการผู้อำนวยการ 1 ตำแหน่ง ปรับเพิ่มอีก 1
ตำแหน่ง เพื่อเตรียมความพร้อมการบังคับใช้กฎระเบียบต่างๆ
จากสำนักงานคณะกรรมการกำกับและส่งเสริมการประกอบธุรกิจประกันภัย (สำนักงาน คปภ.)
และเนื่องจากบริษัทมีการปรับเป้าหมายหลักในการขยายฐานลูกค้า
โดยเน้นกลุ่มเป้าหมายที่เป็นรายย่อยและธุรกิจขนาดกลาง และยังต้องรักษาฐานลูกค้าเดิมอีกด้วย
ดังนั้น จึงต้องแต่งตั้งผู้ช่วยผู้อำนวยการเพิ่มอีก 1 ท่าน เป็นผู้ดูแลสายงานธุรกิจประกันภัย 1
สายงานธุรกิจประกันภัย 2 และสำนักจัดพิมพ์กรมธรรม์ และผู้ช่วยกรรมการผู้อำนวยการท่านที่ 2
เป็นผู้รับผิดชอบฝ่ายประกันภัยต่อ ฝ่ายออกแบบและพัฒนาผลิตภัณฑ์
ฝ่ายคณิตศาสตร์ประกันภัยและการบริหารความเสี่ยง ทั้งนี้ เพื่อนำเสนอผลิตภัณฑ์ใหม่ๆ
ที่ตอบสนองความต้องการของลูกค้าตามความเหมาะสม
ปรับปรุงรูปแบบและพัฒนากรมธรรม์เดิมของบริษัท
และเตรียมข้อมูลสำหรับการคำนวณเงินกองทุนตามระดับความเสี่ยงของภาคธุรกิจประกันวินาศภัย
โดยนักคณิตศาสตร์ประกันภัยที่ได้รับอนุญาตจากสำนักงานคณะกรรมการกำกับและส่งเสริมการประกอบธุรกิจประกันภัย
(สำนักงาน คปภ.) บริษัทมีสายงานสนับสนุนงานปฏิบัติการ
รับผิดชอบดูแลในส่วนของเทคโนโลยีสารสนเทศ โดยมีระบบฐานข้อมูลศูนย์รวม
เพื่อให้การจัดเก็บและการเข้าถึงข้อมูลเป็นไปอย่างสะดวก ปลอดภัย ถูกต้อง รวดเร็ว
ในการบริการแก่ลูกค้า

3.3 ภาพรวมการประกอบธุรกิจของบริษัท

1) การประกันภัย บริษัทประกอบธุรกิจหลักคือรับประกันวินาศภัย ประกอบด้วยการรับประกันอัคคีภัย
การรับประกันภัยทางทะเลและขนส่ง การรับประกันภัยรถยนต์ และการรับประกันภัยเบ็ดเตล็ด
โดยการประกันภัยประเภทหลังนี้เป็นการประกันภัยความเสียหายอันเกิดจากภัยอื่นที่อยู่นอกเหนือความคุ้มครองของกรมธรรม์
3 ประเภทแรก และยังแยกย่อยออกไปตามลักษณะความคุ้มครองอีก
การประกันภัยทั้งหมดที่กล่าวข้างต้นเรียกว่า การรับประกันภัยตรง
แต่บริษัทยังมีการรับประกันภัยต่ออีก ซึ่งมีการรับประกันภัยต่อจากบริษัทประกันภัยในประเทศ
และการเอาประกันภัยต่อกับบริษัททั้งในและต่างประเทศ เพื่อเป็นการกระจายความเสี่ยง
ในรูปแบบการประกันภัยต่อเฉพาะรายและการประกันภัยต่อตามสัญญา

 2) การลงทุน นอกเหนือจากการดำเนินธุรกิจด้านการรับประกันภัยแล้ว บริษัทดำเนินธุรกิจด้านการลงทุนเพื่อก่อให้เกิดรายได้ในหลายรูปแบบ ภายใต้ข้อกำหนดของประกาศกระทรวงพาณิชย์ เรื่อง การประกอบธุรกิจอื่นของบริษัทประกันวินาศภัย การลงทุนประกอบด้วย การลงทุนที่ให้ผลตอบแทนคงที่ เช่น เงินฝากประจำ ตั๋วสัญญาใช้เงิน พันธบัตรรัฐบาล หรือ รัฐวิสาหกิจ ลงทุนในตลาดหลักทรัพย์ เป็นการลงทุนในหลักทรัพย์จดทะเบียน

3.4 เป้าหมายในการดำเนินธุรกิจ

บริษัทมีเป้าหมายในการขยายฐานเบี้ยประกัน บริษัทมุ่งขยายทั้งส่วนกลางและส่วนภูมิภาค
โดยเพิ่มช่องทางการจัดจำหน่ายมีความสะดวกและรวดเร็วในด้านบริการ
เพื่อให้ลูกค้าได้รับความพึงพอใจสูงสุด มีการสร้างและพัฒนาตัวแทน
รวมถึงบริษัทนายหน้าที่มีคุณภาพและขยายฐานในส่วนของธนาคารและสถาบันการเงินให้มากขึ้น
ตลอดจนการเข้าร่วมรับประกันภัยลูกค้ารายใหญ่ๆ กับบริษัทประกันภัยอื่น
รวมทั้งการรับประกันภัยต่อจากบริษัทประกันภัยอื่นเพิ่มขึ้น
พัฒนาผลิตภัณฑ์ใหม่ให้สอดคล้องกับความต้องการของผู้บริโภคที่เปลี่ยนแปลงไปตามสภาพเศรษฐกิจและสังคม
มีการพัฒนาและปรับปรุงกรมธรรม์เดิมอย่างต่อเนื่อง
มีการพัฒนาระบบและเทคโนโลยีเพื่อเชื่อมโยงกันเป็นเครือข่าย (On Line/Internet)
พร้อมให้บริการที่รวดเร็วและถูกต้อง
และพัฒนาระบบสารสนเทศเพื่อรวบรวมข้อมูลสถิตินำมาประกอบการพิจารณารับประกันภัย
รวมถึงการพิจารณาต่ออายุของกลุ่มลูกค้าที่มีความเสี่ยงภัยสูงต่อเนื่องจากปีที่ผ่านมา
ซึ่งจะต้องมีมาตรการปรับราคาค่าเบี้ยประกันภัยหรือมาตรการอื่นตามที่บริษัทกำหนดไว้
พัฒนาขั้นตอนและกระบวนการทำงาน ทั้งสายงานรับประกันภัย และสายงานสินไหมทดแทน
ตลอดจนสายงานอื่นของบริษัทให้มีประสิทธิภาพยิ่งขึ้น
กำหนดเป้าหมายการพัฒนาอย่างต่อเนื่องทั้งในด้านความรู้ ทักษะ ค่านิยมองค์กร
รวมทั้งคุณธรรมและจริยธรรมให้แก่บุคลากรของบริษัท

3.5 โครงสร้างรายได้

บริษัทดำเนินธุรกิจรับประกันวินาศภัยทุกประเภท รายได้หลักของบริษัทจึงประกอบด้วย
รายได้จากการรับประกันภัย
ซึ่งก็คือค่าเบี้ยประกันภัยที่บริษัทเรียกเก็บจากผู้เอาประกันภัยสำหรับความคุ้มครองความเสียหายที่อาจเกิดแก่ทรัพย์สิน
ที่เอาประกันภัยตามเงื่อนไขที่ตกลงกันไว้
และเพื่อเป็นการกระจายความเสี่ยงภัยทางบริษัทจะมีการเอาประกันภัยต่อกับบริษัทประกันภัยทั้งในประเทศและต่างประเทศเรียกว่า
การเอาประกันภัยต่อ ซึ่งจะมีทั้งการรับประกันภัยที่ตกลงกันเป็นรายๆ (Facultative
Reinsurance) และที่ตกลงกันเป็นสัญญาล่วงหน้า (Treaty Reinsurance)
นอกจากการรับประกันวินาศภัยแล้ว บริษัทได้นำเงินไปลงทุนประเภทต่างๆ
เพื่อก่อให้เกิดรายได้ในหลายรูปแบบ ภายใต้ข้อกำหนดของประกาศกระทรวงพาณิชย์ เรื่อง
การประกอบธุรกิจอื่นของบริษัทประกันวินาศภัย และในการดำเนินธุรกิจของบริษัทนั้น ไม่มีบริษัทย่อย
และบริษัทร่วม

ในปี 2552 โครงสร้างรายได้จากการรับประกันภัยมีจำนวนและอัตราเปลี่ยนแปลงในระยะเวลา 3
ปี เป็นดังนี้

รายได้จากเบี้ยประกันภัย

  ------------------ ---------- --------- -------- ---------- --------- -------- ---------- --------- --------
                     ปี 2552                        ปี 2551                        ปี 2550               

                     จำนวนเงิน   เพิ่ม(ลด)   สัดส่วน    จำนวนเงิน   เพิ่ม(ลด)   สัดส่วน    จำนวนเงิน   เพิ่ม(ลด)   สัดส่วน

                     พันบาท      %         %        พันบาท      %         %        พันบาท      %         %

  อัคคีภัย              37,998     8.49      9.04     35,024     22.26     10.12    28,647     (33.53)   10.20

  ภัยทางทะเลและขนส่ง   7,250      (9.35)    1.73     7,998      (24.47)   2.31     10,589     (27.46)   3.77

  รถยนต์              308,073    30.36     73.30    236,331    15.85     68.25    204,003    33.05     72.67

  เบ็ดเตล็ด            66,934     0.07      15.93    66,885     78.30     19.32    37,512     5.97      13.36

  รวม                420,255    21.38     100.00   346,238    23.33     100.00   280,751    13.93     100.00

                                                                                                       

  แยกเป็น                                                                                               

  รับประกันโดยตรง      379,924    22.78     90.40    309,447    15.92     89.37    266,951    15.33     95.08

  รับประกันต่อ          40,331     9.62      9.60     36,791     166.60    10.63    13,800     (7.74)    4.92

  รวม                420,255    21.38     100.00   346,238    23.33     100.00   280,751    13.93     100.00
  ------------------ ---------- --------- -------- ---------- --------- -------- ---------- --------- --------

รายได้จากการลงทุน

  ------------------------------ ---------- ---------- ---------- ---------- ---------- ----------
                                 ปี 2552                ปี 2551                ปี 2550     

                                 จำนวนเงิน   เพิ่ม (ลด)   จำนวนเงิน   เพิ่ม (ลด)   จำนวนเงิน   เพิ่ม (ลด)

                                 พันบาท      %          พันบาท      %          พันบาท      %

  ดอกเบี้ยรับ :                                                                             

  พันธบัตรรัฐบาล/รัฐวิสาหกิจ           2,263      (64.09)    6,301      136.44     2,665      17.40

  หุ้นกู้                            610        100.00     -          (100.00)   341        (10.73)

  ตั๋วเงินคลัง                       -          -          -          (100.00)   20         100.00

  ตั๋วสัญญาใช้เงิน                    -          -          -          (100.00)   170        (77.69)

  หน่วยลงทุน                       -          -          -          -          -          (100.00)

  เงินฝากประจำและออมทรัพย์          4,781      34.60      3,552      (56.62)    8,189      1.63

  เงินให้กู้ยืม                       10         (23.08)    13         116.67     6          500.00

  รวม                            7,664      (22.32)    9,866      (13.39)    11,391     (4.40)

  เงินปันผลรับ                      1,074      (26.08)    1,453      35.54      1,072      (25.40)

  กำไรจากการขายหลักทรัพย์           483        (52.23)    1,011      (72.53)    3,681      90.33

  ขาดทุนจากการลดลงในมูลค่าเงินลงทุน   ( 507)     (100.00)   ( 1,114)   (100.00)   -          0.00

  รวมทั้งสิ้น                        8,714      (22.31)    11,216     (30.53)    16,144     5.61
  ------------------------------ ---------- ---------- ---------- ---------- ---------- ----------

สรุปโครงสร้างรายได้ของบริษัทในรอบระยะเวลา 3 ปีที่ผ่านมา

  ------------------- ---------- -------- ---------- -------- ---------- --------
                      ปี 2552              ปี 2551              ปี 2550     

                      จำนวนเงิน   สัดส่วน    จำนวนเงิน   สัดส่วน    จำนวนเงิน   สัดส่วน

                      พันบาท      %        พันบาท      %        พันบาท      %

  รายได้เบี้ยประกันภัย     420,255    97.97    346,238    96.86    346,238    96.86

  รายได้จากการลงทุน     8,714      2.03     11,216     3.14     11,216     3.14

  รวม                 428,969    100.00   357,454    100.00   357,454    100.00
  ------------------- ---------- -------- ---------- -------- ---------- --------

เป้าหมายในการดำเนินธุรกิจของบริษัท คือ มุ่งเน้นคุณภาพในการบริการให้แก่ลูกค้าและคู่ค้าในทุก ๆ
ด้านอย่าง
มืออาชีพ และสร้างความสัมพันธ์อันใกล้ชิดกับลูกค้า
ซึ่งเป็นปัจจัยสำคัญที่จะช่วยให้บริษัทสามารถบรรลุเป้าหมายการเพิ่ม
รายได้เบี้ยประกันภัยให้สูงกว่าอัตราการขยายตัวโดยเฉลี่ยของทั้งตลาด

บริษัทพยายามเพิ่มยอดขายการประกันภัยที่มีความเสี่ยงต่ำ จะมุ่งเน้นเป็นประเภท Non-motor
โดยจะให้ความสำคัญด้านคุณภาพมากกว่าปริมาณ และเพื่อตอบสนองต่อความต้องการของลูกค้า
ด้านความรวดเร็วในการรับกรมธรรม์และการบริการสินไหม
บริษัทได้ปรับโครงสร้างการทำงานเพื่อจัดสายงานให้รับผิดชอบงานนั้นๆ โดยตรง

ในการขยายฐานเบี้ยประกัน บริษัทมุ่งขยายทั้งส่วนกลางและส่วนภูมิภาค
เพื่อให้ลูกค้าได้รับความพึงพอใจสูงสุด
โดยการเพิ่มจำนวนตัวแทน
รวมถึงบริษัทนายหน้าที่มีคุณภาพและขยายฐานในส่วนของธนาคารและสถาบันการเงิน
ให้มากขึ้น ตลอดจนการเข้าร่วมรับประกันภัยลูกค้ารายใหญ่ๆ กับบริษัทประกันภัยอื่น
รวมทั้งการรับประกันภัยต่อจากบริษัทประกันภัยอื่นเพิ่มขึ้น

ในส่วนของระบบการดำเนินงาน บริษัทมุ่งปรับปรุงและพัฒนาระบบคอมพิวเตอร์
เพื่อเพิ่มประสิทธิภาพในการรองรับงานในอนาคตและบริษัทยังมีระบบสำรองข้อมูลที่จัดเก็บไว้ภายนอกบริษัท
ซึ่งหากเกิดเหตุสุดวิสัยทางบริษัทสามารถนำมาใช้งานได้ทันที
นอกจากนั้นยังมุ่งเน้นการพัฒนาคุณภาพของบุคลากร โดยมีการจัดอบรมพนักงานทั้งบริษัทเป็นระยะๆ
ทั้งในด้านการบริหาร การตลาด และการจัดการสินไหมทดแทน เป็นต้น